stanford-oval/wikipedia huggingface dataset:
Rafaël Laurén
Julkaisuja

Matemaattiset tehtävät ylioppilastutkinnoissa vuosina 1874-1911; vastauksilla ja ohjeilla varustanut Rafaël Laurén. Gummerus 1912, 2. lis. painos 1916 nimellä Matemaattiset tehtävät ylioppilaskirjoituksissa vuosina 1874-1915, 3. lis. painos 1921 nimellä Matemaattiset tehtävät ylioppilaskirjoituksissa vuosina 1874-1920: vastauksilla ja ohjeilla varustettu, 4. lis. painos 1924 nimellä Matemaattiset tehtävät ylioppilastutkinnoissa vuosina 1874-1923: vastauksilla ja ohjeilla varustettu, 5. lis. painos 1927 (tässä ja uud. painoksissa toim. E. A. Kannisto) nimellä Matemaattiset tehtävät ylioppilaskirjoituksissa vuosina 1885-1927, 6. lis. painos 1930 nimellä Matemaattiset tehtävät ylioppilaskirjoituksissa vuosina 1885-1929, 7. lis. painos 1932 nimellä Matemaattiset tehtävät ylioppilaskirjoituksissa vuosina 1895-1932, 8. lis. painos 1935 nimellä Matemaattiset tehtävät ylioppilastutkinnoissa vuosina 1895-1935: vastauksilla ja ohjeilla varustettu, 9. lis. painos 1938 nimellä Matemaattiset tehtävät ylioppilastutkinnoissa vuosina 1901-1938, 10. lis. painos 1940 nimellä Matemaattiset tehtävät ylioppilastutkinnoissa vuosina 1901-1939, 11. lis. painos 1942 nimellä Matemaattiset tehtävät ylioppilastutkinnoissa vuosina 1901-1941, 12. lis. painos 1944 nimellä Matemaattiset tehtävät ylioppilastutkinnoissa vuosina 1901-1944, 13. lis. painos 1945 nimellä Matemaattiset tehtävät ylioppilastutkinnoissa vuosina 1910-1945, 14. painos 1946 nimellä Matemaattiset tehtävät ylioppilastutkinnoissa vuosina 1910-1946, 15. painos 1948 nimellä Matemaattiset tehtävät ylioppilastutkinnoissa vuosina 1923-1948, 16. painos 1952 nimellä Matemaattiset tehtävät ylioppilastutkinnoissa vuosina 1923-1951, 17. painos 1955 nimellä Matemaattiset tehtävät ylioppilastutkinnoissa vuosina 1923-1954, 18. painos 1955 nimellä Matemaattiset tehtävät ylioppilastutkinnoissa vuosina 1923-1955, 19. painos 1958 nimellä Matemaattiset tehtävät ylioppilastutkinnossa vuosina 1923-1957, 22. painos 1961 (tässä ja uud. painoksissa toisena toimittajana E. A. Kanniston lisäksi Yrjö Metsänkylä) nimellä Matemaattiset tehtävät ylioppilastutkinnoissa vuosina 1930-1961, 25. painos 1965 nimellä Matemaattiset tehtävät ylioppilastutkinnoissa vuosina 1944-1965, 26. painos 1966 nimellä Matemaattiset tehtävät ylioppilastutkinnoissa vuosina 1944-1966
Geometrian kaavoja sekä neuvoja geometristen tehtävien suorittamiseen. Gummerus 1913
Matemaattiset tehtävät ylioppilastutkinnoissa 1912-1914, liite teokseen Matemaattiset tehtävät ylioppilastutkinnoissa vuosina 1874-1911. Gummerus 1914
Suomennoksia

Matemaattista ajanvietettä: opiksi ja huviksi nuorisolle; mukailemalla suomentanut Rafaël Laurén. Karisto 1913, 2. uus. painos 1924 nimellä Matemaattista ajanvietettä: 184 matemaattista tehtävää vastauksineen
Dave Bolland

| Dave Bolland |
| --- | --- |

Henkilötiedot
Syntynyt: 5. kesäkuuta 1986 (ikä 38) Mimico, Ontario, Kanada
Kansalaisuus:   Kanada
Jääkiekkoilija
Lempinimi:  Bolly, Bollie, Trolland, The Rat, Greyhound, Scarecrow, Dexter
Pelipaikka:  keskushyökkääjä
Maila:  oikea
Pituus:  183 cm
Paino:  82 kg
Pelaajaura
Pääsarjaura:  2006–2015
Seurat:  Chicago Blackhawks (NHL)   Norfolk Admirals (AHL)   Rockford Icehogs (AHL)   Toronto Maple Leafs (NHL)   Florida Panthers (NHL)   Portland Pirates (AHL)
NHL-varaus:  32. varaus, 2004 Chicago Blackhawks
| Stanley Cup  |
| --- | --- | --- |
|  | Chicago Blackhawks | 2010  |
|  | Chicago Blackhawks | 2013  |
Bolland Stanley Cup -voitonjuhlissa 2010.
David ”Dave” Bolland (s. 5. kesäkuuta 1986 Mimico, Ontario) on uransa lopettanut kanadalainen jääkiekkohyökkääjä. Hän pelasi urallaan kymmenen kautta NHL-liigassa edustaen valtaosan urastaan Chicago Blackhawksia. Chicagossa Bolland voitti Stanley Cupin vuosina 2010 ja 2013.
Pelaajaura

Chicago Blackhawks varasi Bollandin NHL:n varaustilaisuuden 2004 toisella kierroksella. Hän pelasi ennen ammattilaisuraansa neljä kautta juniorisarja OHL:ssä London Knights -joukkueessa ja oli vuonna 2005 voittamassa liigan mestaruutta. Joukkue voitti tuona vuonna myös Canadian Hockey Leaguen mestaruuden Memorial Cupin. Bollandin paras kausi Knightsissa oli kausi 2005–2006, hänen viimeinen juniorikautensa, jolla hän oli joukkueensa toiseksi paras pistemies tehtyään runkosarjassa 130 tehopistettä, 57 maalia ja 73 syöttöpistettä, ja pudotuspeleissä 24 tehopistettä, 15 maalia ja yhdeksän syöttöpistettä.
Bolland teki NHL-debyyttinsä ottelussa Vancouver Canucksia vastaan 25. lokakuuta 2006. Ottelu jäi hänen ainoakseen NHL:ssä kaudella 2006–2007. Hän aloitti myös kauden 2007–2008 AHL:ssä, mutta ensimmäisellä ammattilaiskaudellaan edustamansa Norfolk Admiralsin sijaan Rockford IceHogsissa. Hän pelasi kauden aikana 39 runkosarjaottelua NHL:ssä ja 16 runkosarja- sekä seitsemän pudotuspeliottelua AHL:ssä. Ensimmäisen pisteensä NHL:ssä hän teki 27. lokakuuta 2007 Dallas Starsia vastaan ja ensimmäisen maalinsa 16. joulukuuta 2007 Florida Panthersia vastaan.
Kausi 2008–2009 oli ensimmäinen, jonka Bolland pelasi kokonaan NHL:ssä. Kaudella 2009–2010 hän oli voittamassa ensimmäistä Stanley Cupiaan. Hän oli pudotuspeleissä 2010 joukkueensa kuudenneksi paras pistemies tehtyään 16 tehopistettä, kahdeksan maalia ja yhtä monta syöttöpistettä, 22:ssa ottelussa. Kauden alussa hän joutui olemaan sivussa puolet runkosarjasta selkävamman vuoksi. Toisen Stanley Cupinsa Bolland voitti kaudella 2012–2013, joka oli työsulun lyhentämä. Hän teki pudotuspeleissä 2013 kuusi tehopistettä, kolme maalia ja yhtä monta syöttöpistettä, 18:ssa ottelussa, mukaan lukien voittomaalin mestaruuden ratkaisseessa kuudennessa loppuottelussa Boston Bruinsia vastaan.
Kesäkuussa 2013, vajaa viikko toisen Stanley Cup -voittonsa jälkeen, Bolland siirtyi Toronto Maple Leafsiin, joka antoi Blackhawksille vaihdossa kolme varausvuoroa, toisen ja neljännen kierroksen varausvuorot NHL:n varaustilaisuudessa 2013 sekä neljännen kierroksen varausvuoron NHL:n varaustilaisuudessa 2014.
Kesällä Bolland teki viiden kauden mittaisen sopimuksen Florida Panthersin kanssa. Bollandin selkä oli oireillut jo usean kauden ajan, eikä hän kahtena seuraavan kautena pelannut kuin 78 ottelua. Kauden 2015–2016 jälkeen alkoi olla selvää, että Bolland pysty jatkamaan pelaajauraansa. Panthers myi Bollandin pelaajaoikeudet Arizona Coyotesiin lokakuussa 2016. Bolland ei pelannut otteluakaan Coyotesissa, vaan hänen pelaajasopimuksensa auttoi seuraa liigan palkkalattian kanssa. Bolland lopetti virallisesti uransa pelaajasopimuksen päättymiseen kesällä 2019, vaikkei ollutkaan pelannut lokakuun 2015 jälkeen.
Bolland edusti Kanadan alle 20-vuotiaiden jääkiekkomaajoukkuetta nuorten maailmanmestaruuskilpailuissa 2006. Hän pelasi  turnauksessa kuusi ottelua ja teki viisi tehopistettä, kolme maalia ja kaksi syöttöpistettä. Kanada voitti tuona vuonna nuorten MM-kultaa.
Aiheesta muualla

Kuvia tai muita tiedostoja aiheesta Dave Bolland Wikimedia Commonsissa
Dave Bolland Elite Prospects. Everysport Media Group AB. (englanniksi)
Dave Bolland The Internet Hockey Databasessa (englanniksi)
Dave Bolland Legends of Hockey -sivustolla (englanniksi)
Dave Bolland sivustolla TSN.ca (englanniksi)
Cursor

| Cursor Oy |
| --- | --- |
Yritysmuoto:  osakeyhtiö
Perustettu:  1989 
Toimitusjohtaja:  David Johan Lindström  
Kotipaikka:  Kotka 
Liikevaihto:   9,8  milj. € (2017) 
Liikevoitto:   62 000 € (2017) 
Henkilöstö:   54 (2017) 
Kotisivu:  www.cursor.fi
Infobox OKVirheellinen NIMI-arvo: 
Cursorin Kotkan toimipiste Eagle-talossa Karhulan kaupunginosassa.
Cursor Oy on Kotkan-Haminan seudun kehittämisyhtiö, joka tuottaa elinkeino- ja kehittämispalveluja Kotkan, Haminan, Miehikkälän, Pyhtään, Virolahden ja Loviisan kunnille.
Cursor Oy vastaa Kotkan, Haminan, Miehikkälän, Pyhtään, Virolahden ja Loviisan kuntien yritysneuvonnasta ja toteuttaa seudun kehittämishankkeita.
Cursor Oy palvelee Etelä-Kymenlaakson ja Loviisan yrittäjiä ja yrittäjiksi aikovia sekä seudulle sijoittuvia yrityksiä liiketoiminnan perustamis- ja kehittämisasioissa. Cursor Oy kuuluu Yritys-Suomi Kotkan-Haminan seutu -verkostoon, joka tuottaa palveluja yrityksille ja yrittäjiksi aikoville. Verkoston muita jäseniä ovat BIC Kymi ry, Finnvera Oyj Lappeenrannan aluekonttori, Kaakkois-Suomen ELY-keskus, Kotkan työ- ja elinkeinotoimisto ja ProAgria Kymenlaakso.
Cursorin omistavat seudun viisi kuntaa (Kotka, Hamina, Pyhtää, Virolahti ja Miehikkälä) yhdessä alueen teollisuusyritysten ja rahoituslaitosten kanssa. Yhtiön suurin omistaja on Kotkan kaupunki, jonka omistuksessa on 86,4 %.
Kiinteistötoiminta

Cursor Oy omistaa Kotkan-Haminan seudulla kiinteistöjä ja on osakkaana useissa kiinteistöyhtiöissä. Cursor Oy:n kiinteistötoiminnan  tavoitteena on tukea yritysten kilpailukykyä ja lisätä seudun vetovoimaa tuottamalla ja hallinnoimalla tarkoituksenmukaisia toimitiloja. Cursor Oy pyrkii toimitila- ja kiinteistötoiminnassaan tarjoamaan yrityksille tiloja, joissa yritykset voivat keskittyä oman liiketoimintansa kehittämiseen. Cursorin omistuksessa on mm. Kotkan keskustassa sijaitseva toimistotalo Datariina. Cursor Oy ylläpitää rekisteriä Kotkan-Haminan seudun vapaista toimitiloista.
Yhtiön historia

Cursor Oy:n edeltäjä Kotkan Portti Oy perustamiskokous pidettiin heinäkuussa 1988 ja yhtiö merkittiin Kaupparekisteriin tammikuussa 1989.
Vuonna 1996 Kotkan Portti Oy perusti tytäryhtiön, Kotkan - Haminan seudun Yrityspalvelu Oy:n, jonka tehtävänä oli edistää seudun elinkeinotoimintaa ja tuottaa palveluja seudun yrityksille.  Emoyhtiö puolestaan vastasi kehitysyhtiötoiminnasta ja samalla nimi muutettiin Kotkan - Haminan seudun Portti Oy:ksi.  Vuoden 2005 lopussa Kotkan - Haminan seudun Portti Oy ja Kotkan - Haminan seudun Yrityspalvelu Oy fuusioitiin ja vuonna 2006 syntyi Cursor Oy, Kotkan-Haminan seudun kehittämisyhtiö.
Aiheesta muualla

Cursor Oy:n kotisivut
Raija Jurkko

| Raija Jurkko> Henkilötiedot |
| --- | --- |
Syntynyt: 28. toukokuuta 1963 (ikä 61) Lappeenranta
Kansalaisuus:  Suomi
Uran tiedot
Laji:  penkkipunnerrus, voimanosto
Raija Jurkko (o.s. Koskinen, s. 28. toukokuuta 1963 Lappeenranta) on suomalainen voimanostaja.
Jurkko on voittanut voimanoston maailmanmestaruuden alle 44 kilogramman sarjassa vuosina 1995, 2001–2006, yhteensä seitsemän kertaa. Lisäksi hän on saanut samassa sarjassa MM-hopeaa 1998 ja pronssia 1994. Sarjassa alle 48 kilogrammaa hän on saavuttanut MM-kisoista hopeaa 1996, 1997, 1999 ja 2000. Penkkipunnerruksen MM-kilpailuissa hän on saanut pronssia sarjassa alle 44 kilogrammaa 1998.
Jurkko on voittanut voimanoston Euroopan mestaruuden alle 44 kilogramman sarjassa vuosina 2000, 2002, 2004 ja 2005. Alle 48 kilogramman sarjassa hän on saavuttanut EM-kilpailuissa yhteensä kuusi kultaa 1997, 2007–2011 sekä hopeaa 1995, 1996 ja 1999. Penkkipunnerruksen EM-kilpailuissa hän on saavuttanut alle 48 kilogramman sarjassa kultaa 1997 ja hopeaa 2000.
Jurkko voitti World Games -kilpailuissa kultaa alle 52 kilogramman sarjassa 2001. Hän on parantanut useita kertoja maailmanennätyksiä 44:n ja 48 kilogramman painoluokissa. Jurkko nimettiin Euroopan voimanostoliiton kuuluisuuksien galleriaan toukokuussa 2008. Hänet valittiin Suomen vuoden naisurheilijaksi 1997.
Jurkko on ammatiltaan sisätautien erikoislääkäri. Hän kirjoitti ylioppilaaksi Kesämäen lukiosta vuonna 1982 ja valmistui lääketieteen lisensiaatiksi Helsingin yliopistosta vuonna 1994.
Pöllö (Nalle Puh)

Pöllö.
Pöllö on A. A. Milnen Nalle Puhissa esiintyvä satuhahmo. Pöllö esiintyy myös Disneyn Nalle Puh -piirretyissä, -elokuvissa ja -sarjakuvissa. Sarjakuvissa Pöllön hahmo on stereotyyppinen viisas pöllö. Milnen kirjoissa Pöllön viisaus voidaan sen sijaan asettaa kyseenalaiseksi.
Milnen Pöllö osaa kirjoittaa nimensä ja muita lyhyitä sanoja, mutta hienostuneet sanat kuten "vesirokko" ovat hänelle liian vaikeita. Hän osaa myös lukea, tosin vain jos kukaan ei lue hänen olkansa ylitse. Milnen maailmassa Pöllö on erityinen sen vuoksi, että se on ainut oikea eläin Kanin kanssa, muut hahmot ovat pehmoleluja. Kirjoissa Pöllö asuu myös kauempana, ja Nalle Puh ystävineen joutuvat tekemään pitkän retken päästäkseen Pöllön puheille. Disneyn maailmassa Pöllö asuu lähellä kaikkia muita.
Pöllö on sekä Disneyn että Milnen maailmassa avulias ja ystävällinen ja on aina valmis tarjoamaan näkemyksensä asioihin. Pöllö nauttii myös tarinoiden kertomisesta. Suurin osa hänen tarinoistaan kertoo hänen sukulaisistaan. Harvemmin kuitenkin muut Puolen hehtaarin metsän asukkaat ovat oikeasti kiinnostuneita Pöllön kertomuksista.
Disneyn versio

Disneyn piirretyissä Pöllön äänenä toimi Hal Smith, hänen kuolemansa jälkeen Andre Stojika ja Craig Ferhuson. Japanissa pöllön äänenä toimii Toshiya Ueda. Suomessa Pöllön äänenä ovat toimineet Matti Ranin, Matti Olavi Ranin, Ilkka Moisio, Tuomas Mattila ja Juhani Rajalin.
Kingdom Hearts

Videopelissä Kingdom Hearts Pöllöllä on pieni rooli. Hänen roolinsa ensimmäisessä pelissä on selittää minipelien säännöt. Toisessa pelissä hän toimii sivuhahmona.
Rautapuu (kirja)

| Rautapuu> The Ironwood Tree |
| --- | --- |

Alkuperäisteos
Kirjailija:  Holly Black & Tony DiTerlizzi
Kieli:  englanti
Genre:  fantasia, nuortenkirjallisuus
Julkaistu:  4. huhtikuuta 2004
Suomennos
Suomentaja:  Ulla Lempinen
Kustantaja:  WSOY
Julkaistu:  lokakuu 2004
Ulkoasu:  sidottu
Sivumäärä:  123
ISBN:  951-0-29610-4
Sarja: Spiderwickin kronikat
Edeltävä:  Lucindan salaisuus
Seuraava:  Mulgaratin raivo
Löydä lisää kirjojaKirjallisuuden teemasivulta
Rautapuu on Holly Blackin ja Tony DiTerlizzin kirjoittama fantasiakirja, joka julkaistiin 4. huhtikuuta 2004. Kirja on Spiderwickin kronikat -sarjan neljäs osa. Se julkaistiin Suomessa lokakuussa 2004. Kirjan suomensi Ulla Lempinen ja sen julkaisi WSOY.
Aiheesta muualla

Risingshadow.fi: Kirjan tietoja
| --- | --- |
Kirjat:   Haltijakirja  Silmikivi  Lucindan salaisuus  Rautapuu  Mulgaratin raivo 
Muut kirjat:   Lammenneidon laulu  Arthur Spiderwickin luonto-opas: Ihmeellinen maailma ympärillämme 
Hahmot:  Luettelo hahmoista
Muuta:   Elokuva  Videopeli  Soundtrack
Rautalammin ensimmäinen kapina

Rautalammin ensimmäinen kapina oli eräissä Rautalammin suurpitäjän kylissä syttynyt kapina. Rautalammilla levisi nuijasotaa edeltävää kapinamielialaa jo vuonna 1589. Tällöin Uuraisten Kuukkajärven talollinen Heikki Hiironen oli kerännyt luokseen irtainta väkeä ja huonemiehiä sekä varustanut heidät jousilla ja miekoilla. Hiirosta voikin pitää paikallisena kapinanlietsojana, jonka vouti katsoi aiheelliseksi saattaa turvasäilöön.
Hiirosen toiminta jäi yksittäistapaukseksi, mutta vuoden 1592 lopulla Rautalammilla alkoi olla sotaväkeä ja linnaleiriä vastaan sellaista levottomuutta, jota voi kutsua Rautalammin ensimmäiseksi kapinaksi ja joka erityisesti kosketti myöhemmän Saarijärven pitäjän luoteisia kyliä. Kiukustuneet talonpojat hyökkäsivät yhtäkkiä eräänä joulukuun yönä Uplannin lipustoon kuuluneen ratsumies Hannu Niilonpojan kimppuun ja surmasivat hänet ja hänen palvelijansa. Myös huoveja otettiin kiinni, ja heitä mestattiin. Kapinapurkaus kuitenkin tukahdutettiin nopeasti, jolloin talonpoikia pakeni metsiin ja osa heistä surmattiin.
Rautalammin ensimmäisen kapinan tapahtumat on yleensä sijoitettu Kalavastingin, Kivijärven ja Saaren kyliin. Tästä on muistona Henrik Gabriel Porthanin kansan keskuudesta keräämä runonpätkä, joka alkaa sanoilla: "Kivijärven kiltit miehet, vahvat Vastingin urohot." Runon mukaan Kivijärven ja Kalavastingin miehet olivat lähteneet huoveja vastaan Saaren kylälle, jossa varsinainen yhteenotto sitten tapahtui.
Päivänpaistepolitiikka

Moon Jae-in ja Kim Jong-un kättelevät 27. huhtikuuta 2018 järjestetyssä huippukokouksessa.
Päivänpaistepolitiikka (kor. 햇볕정책) tarkoittaa Etelä-Korean ulkopolitiikkaa Pohjois-Koreaa kohtaan vuosina 1998–2008. Politiikka painotti rauhanomaista yhteistyötä pohjoisen kanssa, ja tätä kautta tavoitteli rauhallista yhdistymistä. Vuonna 2000 Etelä-Korean silloinen presidentti Kim Dae-jung sai Nobelin rauhanpalkinnon pyrkimyksistä parantaa suhteita Pohjois-Koreaan. Suhteiden parantaminen jatkui Roh Moo-hyunin presidenttikaudella vuoteen 2008. Lee Myung-bakin kausi merkitsi päivänpaistepolitiikan päättymistä.
2017-2022 Moon Jae-inin valtakaudella Etelä-Korea aloitti jälleen rauhanoimaisen lähestymistavan Pohjois-Koreaan, mikä aloitti päivönpaistepolitiikan elpymisen. Moon Jae-inin pyrkimys parantaa Koreoiden välisiä suhteita johti kolmeen Koreoiden väliseen huippukokoukseen vuoden aikana, mukaan lukien kaksi Panmunjomissa pidettyä huippukokousta. 2022 valittu presidentti Yoon Suk-yeol ei kannata päivänpaistepolitiikkaa ja on ottanut tiukemman suhtautumisen pohjoiseen.
Esimerkkejä maiden välisestä yhteistyöstä kauden aikana olivat eteläkorealaisten mahdollisuudet vierailla Kumgang-vuorilla Pohjois-Koreassa (lopetettu 2008 kun pohjoiskorealaissotilaat ampuivat eteläkorealaisen turistinaisen) ja perheiden jälleentapaamiset ensimmäistä kertaa vuosikymmeniin. Toinen maiden välinen yhteistyö on Kaesongin teollisuusalue Pohjois-Koreassa, jonne eteläkorealaiset yritykset ovat pystyneet perustamaan tehtaita.
Käännös suomeksi
Pávlos Melás (kunta)

| Pávlos Melás Pávlos Meláksen kunta Παύλος Μελάς Δήμος Παύλου Μελά |
| --- | --- |
 Kunnan sijainti
 Pávlos Melás
 Koordinaatit: 40°40′N, 22°56′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Hallinto:  
 – Asutustyyppi:  kunta
 – Kallikrates-koodi:  0711
 – Kuntakeskus:  Stavroúpoli
Pinta-ala:  
 – Kokonaispinta-ala:  24,92 km²
Väkiluku (2011):  99 245
 – Väestötiheys:  3 982,54 as./km²
Aikavyöhyke:  UTC+2
 – Kesäaika:  UTC+3
 
 www.pavlosmelas.gr 
Infobox OKVirheellinen NIMI-arvo: 
Pávlos Melás (kreik. Παύλος Μελάς eli Δήμος Παύλου Μελά, Dímos Pávlou Melá) on Kreikan kunta, joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kunnan pinta-ala on 24,92 neliökilometriä ja väkiluku 99 245 (vuonna 2011). Kunnan kuntakeskus on Stavroúpoli.
Pávlos Meláksen kunta sijaitsee pari kilometriä Thessalonikin keskustasta pohjoiseen ja siihen kuuluu suuri osa metropolialueen pohjoisista osista. Kunta syntyi, kun Efkarpía, Políchni ja Stavroúpoli yhdistyivät vuoden 2011 alussa Kallikrates-suunnitelman mukaisesti. Kunta on nimetty kreikkalaisupseeri Pávlos Meláksen mukaan. Melás oli merkittävä henkilö Kreikan taistelussa kreikkalaisen Makedonian alueesta 1900-luvun alussa.
Kunnan osat

Vuoden 2011 kuntauudistuksesta lähtien Pávlos Meláksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:
| Kunnallis­yksikkö | Kaupunki­yhdys­kunta | Kaupunki | Väkiluku (2011) |
| --- | --- | --- | --- |
| Efkarpía | Efkarpía | Efkarpía | 13 905 |
Efkarpía: Yhteensä: 13 905
| Políchni | Políchni | Políchni | 39 332 |
Políchni: Yhteensä: 39 332
| Stavroúpoli | Stavroúpoli | Stavroúpoli | 46 008 |
Stavroúpoli: Yhteensä: 46 008
Yhteensä: 99 245
Aiheesta muualla

Kuvia tai muita tiedostoja aiheesta Pávlos Melás Wikimedia Commonsissa
Δήμος Παύλου Μελά. Pávlos Meláksen kunnan verkkosivut. (kreikaksi)
Keski-Makedonian alue
| --- | --- |
Chalkidikín alueyksikkö:   Aristotélis  Kassándra  Néa Propontída  Polýgyros  Sithonía 
Imathían alueyksikkö:   Alexándreia  Náousa  Véroia 
Kilkíksen alueyksikkö:   Kilkís  Paionía 
Péllan alueyksikkö:   Almopía  Édessa  Pélla  Skýdra 
Pierian alueyksikkö:   Dío-Ólympos  Kateríni  Pýdna-Kolindrós 
Sérresin alueyksikkö:   Amfípoli  Emmanouíl Pappás  Irákleia  Néa Zíchni  Sérres  Sintikí  Visaltía 
Thessaloníkin alueyksikkö:   Ampelókipoi-Meneméni  Chalkidóna  Délta  Kalamariá  Kordelió-Évosmos  Lagkadás  Neápoli-Sykiés  Oraiókastro  Pávlos Melás  Pylaía-Chortiátis  Thermaïkós  Thérmi  Thessaloniki  Vólvi
Rekiretki

Rekiretki voi tarkoittaa ainakin seuraavia:
rekiretki, reellä tehtävä huviretki
Rekiretki, Club for Five -yhtyeen albumi
”Rekiretki”, Leroy Andersonin säveltämä joululaulu
Rekiretki, Aku Ankan taskukirjan teemanumero
Rekiretki, lisänimi Mozartin säveltämän teoksen 3 saksalaista tanssia (K. 605) kolmannelle tanssille.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rekiretki”, voi hakea sivunnimihaulla, laajalla sivunnimihaulla tai tekstihaulla.
DVB-H

DVB-H (Digital Video Broadcasting - Handheld) on digitaalisten televisiolähetysten standardi matkapuhelintyyppisiä päätelaitteita varten. Se on läheistä sukua muille digitaalisen televisiolähetyksen DVB-standardeille kuten DVB-T, DVB-C ja DVB-S mutta se toimii pienemmällä sähkönkulutuksella, nopeasti liikkuvassa ympäristössä (esimerkiksi 300 km/h liikkuvan junan kyydissä) ja se vie vähemmän radiokaistaa, koska kuvan tarkkuus on alhaisempi. DVB-H:n kuvan tarkkuus on 320x240 (vertaa DVB-T:n 720x576).
Nokia tukee voimakkaasti DVB-H-standardin käyttöä matkapuhelimissa. Yhdysvalloissa yleistymässä on kuitenkin toinen standardi (MediaFLO) ja myös DMB- ja MBMS-standardeilla on kannattajansa.
DVB Technical Module hyväksyi DVB-H-standardin helmikuussa 2004. Tekniikalla tehtiin useita kokeiluja 2000-luvun aikana. Kun hollantilainen KPN ilmoitti lopettavansa lähetyksensä kesäkuussa 2011, oli Suomi ainoa maa jossa DVB-H-mobiili-tv-verkkoa edelleen ylläpidetään. Syyskuussa 2011 valtioneuvosto antoi Digitalle luvan luopua DVB-H-lähetyksistä.
Digita sulki  DVB-H-mobiili-tv-verkon kokonaan 5.3.2012.
Päätelaitteet

Ensimmäisten päätelaitteiden joukossa on Nokia 7700 (ei julkistettu kaupallisena) ja Nokia 7710, joihin DVB-H-viritin (Streamer SU-6/SU-22) liitetään erikseen takakannen paikalle; tosin Streamer ei ollut kaupallinen tuote. Myöhemmin julkistetuissa Nseries-tuotteissa Nokia N92 ja Nokia N77 on jo integroitu viritin. Nämä olivat ainoat Suomessa vuoden 2007 lopussa saatavilla olevat DVB-H:ta tukevat laitteet. Syyskuussa 2008 julkaistu Nokia N96 sisältää myös integroidun virittimen. Dongle (Nokia SU-33W)lisälaitteen avulla myös N73, E75, N79 ja N85 ovat DVB-H vastaanottimia.
Lisäksi ainakin Hollannissa on Samsungin ja LG:n matkapuhelimet, Italiassa on käytössä mm. Garminin navigaattori sekä Itävallassa ZTE:n matkapuhelin ja tietokoneeseen mokkula.
Lisäksi Sony-Ericsson sekä Siemens ovat ilmoittaneet omien DVB-H laitteidensa suunnittelun olevan käynnissä.
Käyttöönotto Suomessa

Suomessa otettiin ensimmäinen DVB-H-verkko käyttöön 1. joulukuuta 2006 Helsingissä, Oulussa ja Turussa. Vuonna 2008 verkko rakennettiin jo ulottumaan 40 %:n väestöpeittoon eli yli kaksi miljoonaa suomalaista asuu verkon näkyvyysalueella. 
Vähäisen laitemäärän ja käytön vuoksi tekniikasta kuitenkin vähitellen luovuttiin, Suomessa yhtenä viimeisistä. Syyskuussa 2011 valtioneuvosto antoi Digitalle luvan luopua DVB-H-lähetyksistä. Digita sulki DVB-H-mobiili-tv-verkon kokonaan 5.3.2012. Kanavanippu on kuitenkin tarkoitus pitää tulevaisuudessakin mm. mobiilikäytössä DVB-T2Lite-tekniikalla.
Verkossa välitettiin seuraavat kanavat:
TV-kanavat: YLE TV1, YLE TV2, MTV3, Sub, The Voice
Kuvaradiokanavat: Iskelmä, The Voice, Radio Nova
Radiokanavat: YLE Radio 1, YleX
Peittoalueesta ja sisällöistä saa lisätietoja mm. www.mobiilitv.fi sivustolta.
Mobiilitelevision leviämisen estivät tiettyjen tekijänoikeusjärjestöjen vaatimukset siitä, että samaan aikaan television kautta matkapuhelimiin lähetettävistä ohjelmista pitäisi maksaa toinen maksu.
Aiheesta muualla

Wikimedia Commonsissa on kuvia tai muita tiedostoja aiheesta .
DVB-organisaation kotisivu
DVB-H, Analysis, Monitoring, Measurement
DVB-H Mobile DTV Viewer (Arkistoitu – Internet Archive)
Ray Hedelmäjazzo

Ray Hedelmäjazzo on vuonna 1990 julkaistu pajatson ja hedelmäpelin yhdistelmä. Pelissä saattoi saada voiton kahdella tavalla – joko porttiosumavoiton tai hedelmäkuvioilla saatu lisävoitto. Hedelmäpelivoitto oli lisävoitto. Panoksena pelissä oli 1–5 markkaa. Ressuportaistaselvennä saatava voitto oli näkyvissä valopatsaassa palaneen kertoimen mukainen.